સંજય દત્ત/પરવેઝ સિદ્દિકી, નવી દિલ્હી-લખનઉ: પેટ્રોલ પંપમાં ઈલેક્ટ્રોનિક ઉપકરણોની મદદથી ઈંધણચોરી કરીને દર વર્ષે ગ્રાહકોને 250 કરોડ રુપિયાનો ચૂનો લગાવવાનું અનુમાન છે. દેશમાં વેચાઈ રહેલા વાહનો માટેના ઈંધણમાંથી ચોરીનું પ્રમાણ 10 ટકા પણ માનીએ તો સ્પષ્ટ છે કે ફ્રોડ કરતા પેટ્રોલ પંપ ડીલર વાર્ષિક કેટલું મોટું નુકસાન કરી રહ્યા છે. પેટ્રોલિયમ મંત્રાલયના આંકડા પ્રમાણે, દર વર્ષે 3.5 કરોડ ગ્રાહકો કુલ 59,595 સરકારી પેટ્રોલ પંપોમાંથી 2500 કરોડ રુપિયાનું પેટ્રોલ-ડીઝલ ખરીદે છે.